**ТӘУЕЛСІЗДІК ҰРПАҚ АЛДЫҢДАҒЫ ЗОР ЖАУАПКЕРШІЛІК**

Ана құрсағынан шыр етіп дүние есігін ашып, кіндік қаным тамған жерім, менің елім –Қазақстан! Туған жері әр адамға ыстық, алыс кетсең сағынып, келсең мауқыңды басар, жүрегіңді елжіретер бір керемет қасиеті бар. Тәуелсіз Қазақстанымның өз тарихы ерекше. 1991 жылы 16 желтоқсанда күні көк туымыз желбіреп, тәуелсіздігін алып, исі қазақ көз жастарын ақ орамалмен сүртіп қуанышты күнді қарсы алды. Міне содан бері 28 жыл болды яғни ширек ғасыр өтті. Тәуелсіздіктің көк туы желбіреп, қазақ халқы қырандай самғап, еркіндікте өз елін, өз жерім деп мақтанып шаттануда.

шарықтап ойнағанда менің  елімнен басқа бақытты ел барма? -деп  басымды тік көтеріп маңғаздана болашаққа нық басамын.  Қазақстанның әрбір азаматы осылай мақтануы тиіс. Себебі  меніңелімТәуелсіз  және  ынтымағыжарасқанНұратамныңНұрлыжолынааяғынадаспайанықбасқан ел. Қазақелі мәңгіжасасындегімкеледі.

**1991 жылғы 16 желтоқсан!** Қазақ елі тари­хын­дағы ақжарылқап сәттің туғанын күллі әлемге айғақ еткен ең ұлы күн. Бұл – сонау сақ, ғұн, түркі, қыпшақ замандарынан бері уақыт көшімен бірге жарысып келе жатқан, сол ұзаққа созылған ұлан жолдардың табанында мың өліп, мың тірілген хал­қы­мыздың шежіресінде алтын әріптермен айшық­талып жазылатын аяулы да ардақты күн. Бұл күні біз өзімізге сом білектің күшімен, ақ найзаның ұшы­­мен кеңдігінен ұшқан құстың қанаты талып, жүгір­ген аңның тұяғы тозатын осынау ұлан-байтақ даланы аманат етіп, еншімізге қалдырып кеткен ата-баба­лары­мыздың сан ғасырлар бойы аңсаумен өткен асқақ арманына қол жеткізіп, қазіргі заманғы тәуел­сіз мемлекеттік құрылым құруға қарай батыл қадам бастадық.Үміт, төзім, сабыр, жігер жетегіне ерген Тұңғыш Елбасы Нұрсұлтан Назарбаевтың бастауымен, басшылығымен жетті. Ғасырлар бойы тәтті қиял, тәтті сөз болып қана келген тәуелсіздік енді текті сөзге, күнделікті қолданыстағы қасиетті ұғымға айналды. Тәуелсіз ел, азат ұрпақ, Тәуелсіздік сарайы, Тәуелсіздік алаңы, Тәуелсіздік даңғылы, Тәуелсіздік феномені санаға сәуле түсіріп жатты.

Бұл тәуелсіздік бізге бастапқыда тағдырдың төтеннен жасаған тосын сыйындай, көптен бері бір аңсап күткен бәсірелі бұйымдай, кенеттен әнтек соғып өткен жанға жайлы құйындай, түнек түннің арайлап атқан таңындай, аптап ыстықта себелеп өткен жауындай, бір белестің белінен қол бұлғаған сағымдай болып керемет әсер етіп, өзімізді нұрға бөледі. Жүректі толқытып, жанды тебіренткен сол бір мәртебелі мезеттерде ойда-жоқта асып-тасқан абыржулы көңілден, ақеділ күйде ақтарылған аласапыран пейілден көкіректі шадыман шаттық пен шерлі шемен кезек кернеді, тамаққа өксік тығылып, көзге мөлтілдеп жас тұнды… Міне, содан бері де табаны күректей 28 жыл уақыт өте шығыпты. Ширек ғасыр! Бұл, әлбетте, дәуір дүрмегінің деңгейінен қарағанда, тым көп те мерзім емес. Бірақ менің тәуелсіз елім, егемен жерім осы жылдарда ғасырға бергісіз жолдардың жондарымен жүріп өтті. Оның ғасырға бергісіз болатыны, біз осы жылдары бұрынғы жүз жылдықтар аумағына әсте сыя бермейтін орасан зор істерге құлаш ұрып, толағай табыстарға тұяқ іліктірдік. Жас мемлекетіміз қысқа уақыттың ішінде экономикалық, саяси және әлеуметтік салаларда көптеген келелі, белесті кезеңдерден өтті. Қазақстанның әлем қауым­дастығын құрайтын БҰҰ-ға мүше 193 елдің қатарына енуі өз алдына, ол жер-жаһанның жұрт санасып, ел ақылдасатын белді де беделді мемлекеттерінің бірі­не айналды. Елбасының көрегендігі, көпшілдігі, бітімгершілігі, тегеурінділігі арқасында ұзындығы 14 мың шақырымнан астам атырапты жалғайтын шекарамыздың өн бойын шегендеп, алып көршілерімізбен келісімге келіп, іргесін бекітіп алдық. Төл валютамыз – теңге төрімізге озып, айналымға енді. Жаңа Ата Заңымыз қабылданып, онда қасиетті Қазақ жерінің мемлекет пен халықтың еншісі екені нақты атап көрсетілді. Дегенмен, Тұңғыш Елбасы Нұрсұлтан Назарбаев орынды атап көрсеткендей, «Тәуелсіздік – тарихтың сыйы немесе бүгінгі буынның меншігі емес» еді. «Ол – өткен бабалардың алдындағы қасиетті борыш және келешек ұрпақ алдындағы зор жауапкершілік». Себебі, «тарихсыз болашақ жоқ. Ұлы далада күллі Еуразия құрлығын уысында ұстаған алып мемлекеттер болған. Алып кеңістіктіен жайлап, еркін билеп-төстеген айбарлы халықтар өмір сүрген». «Бүгінгі Қазақстан – сол бабалардың заңды мұрагері, – деп жалғастырады Мемлекетбасшысы.

**Таукебаева Назым Бақытжанқызы**

Ю.Гагарин атындағы негізгі мектебіінің

Тарих пәні мұғалімі

Жамбыл облыс . Т.Рысқұлов ауданы.